Daily View 14.12.2021
14 ธันวาคม 2564

ปัจจัยต่างประเทศ: ติดตามสัปดาห์แห่งการประชุมของธนาคารกลาง Fed, ECB, BOE และ BOJ ที่จะเกิดขึ้นในสัปดาห์นี้ โดยเฉพาะธนาคารกลางสหรัฐฯ (FOMC meeting) ซึ่งจะเป็นปัจจัยสำคัญในการกำหนดทิศทางตลาดหุ้นทั่วโลกระยะสั้น ขณะที่ติดตามตัวเลขเศรษฐกิจสำคัญของจีนอย่าง Industrial production, Retail sales และ Fixed asset investment ส่วนทางสหรัฐฯ Retail sales และ Industrial production รวมถึงตัวเลข soft data อย่าง PMI เบื้องต้นของทั้งยูโรโซนและสหรัฐฯ เราคาดว่าระยะสั้นตลาดหุ้นจะผันผวนโดยรอความชัดเจนการประชุมธนาคารกลางสหรัฐฯเป็นหลัก
OPEC รายงานสถาณการณ์ตลาดน้ำมันประจำเดือน โดยมีการปรับความต้องการน้ำมันทั่วโลกเพิ่มขึ้น 2 แสนบาร์เรลในปี 2021 (96.6mn bbl/day) และ 2022 (100.8mn bbl/day) อย่างไรก็ตาม OPEC ยังคาดว่า demand/supply น้ำมันทั่วโลกจะ turn จาก deficit เป็น surplus ที่ระดับ 2 mn bbl/day ใน 1Q22 ส่งผลให้ราคาน้ำมันดิบคาดว่าจะปรับตัวลงในระยะ 1-2 เดือนข้างหน้า ดังนั้นเรายังคงคำแนะนำเปลี่ยนการลงทุนจากหุ้นกลุ่มต้นน้ำ (PTTEP and PTTGC) มาเป็นหุ้นกลุ่มโรงกลั่นและกลุ่มปลายน้ำ (PTG, OR and SPRC, TOP)
ปัจจัยภายในประเทศ: ศูนย์วิจัยกสิกรไทยมอง เทศกาลปีใหม่ 2565 น่าจะกลับมาคึกคักมากขึ้นกว่าปีก่อน จากสถานการณ์โควิด และการเข้าถึงวัคซีนที่ดีขึ้น ประกอบกับมาตรการกระตุ้นกำลังซื้อของภาครัฐ และการเร่งจัดแคมเปญส่งเสริมการขายของผู้ประกอบการในช่วงเทศกาล อย่างไรก็ตาม ยังคงต้องติดตามการระบาดของ Omicron ที่อาจส่งผลกระทบการใช้จ่ายได้ ทั้งนี้ศูนย์วิจัยกสิกรไทยมีมุมมองว่าเม็ดเงินการใช้จ่ายของคนกรุงเทพฯ ในช่วงปีใหม่น่าจะอยู่ที่ประมาณ 30,500 ล้านบาท เพิ่มขึ้น 7.0% (YoY) จากฐานที่ต่ำปีที่แล้ว โดยเฉพาะการเลี้ยงสังสรรคและช้อปปิ้งซื้อสินค้า โดยผลสำรวจที่ผู้ตอบแบบสำรวจร้อยละ 70 ของกลุ่มตัวอย่าง มีแผนจะซื้อสินค้าด้วยงบประมาณเท่าเดิมหรือมากกว่าปีก่อน และมากกว่าร้อยละ 20 คิดว่าจะใช้จ่ายมากขึ้น หากภาครัฐมีมาตรการกระตุ้นการใช้จ่ายเพิ่มเติมอีกในช่วงที่เหลือของปี จนถึงต้นปี 2565 แต่ประชาชนยังระมัดระวังการใช้จ่ายส่งผลให้สัดส่วนค่าใช้จ่ายส่วนใหญ่ยังเป็นกลุ่มสินค้าจำเป็น อาทิ สินค้าอุปโภคบริโภค ของใช้จำเป็น และอาหารเครื่องดื่ม รองลงมาเป็นกลุ่มสินค้าเสื้อผ้าเครื่องแต่งกายใหม่สำหรับเทศกาลปีใหม่ โดยผู้ตอบแบบสำรวจมากกว่า 1 ใน 3 มีแผนที่จะไปเลือกซื้อสินค้าที่ห้างสรรพสินค้าและ Hypermarket เพื่อทำกิจกรรมนอกบ้านด้วยในคราวเดียวกัน ดังนั้นจากข้อมูลดังกล่าวคาดว่าการบริโภคภายในประเทศจะพื้นตัวดีขึ้นต่อเนื่อง หนุนหุ้นกลุ่ม Domestic consumption
มุมมองตลาดหุ้น คาด SET 1620 หุ้นแนะนำ BAM, GPSC
Top pick: BAM (ราคาพื้นฐาน 24.00 บาท). คาดกำไร 4Q21 ดีขึ้น YoY และ QoQ จากการเก็บเงินสดได้สูงขึ้นและยอดขาย NPA/NPL ก้อนใหญ่ นอกจากนี้เราชอบแผนการเก็บเงินกู้แบบไม่มีหลักประกันจากพิร์ตที่มีอยู่ เนื่องจากจะช่วยเพิ่มผลตอบแทนและกำไรในปี 65 รวมถึง sentiment บวก จากการจัดตั้ง JV กับธนาคารพาณิชย์ที่มีความคืบหน้ามากขึ้น.GPSC (ราคาพื้นฐาน 85.00 บาท). บริษัทตั้งเป้าเพิ่มกำลังผลิตพลังงานหมุนเวียนเป็น 8 GW ภายในปี 2030 จากปัจจุบัน 2.6 GW รวมถึงแนวโน้มการเติบโตของธุรกิจแบตเตอรี่ หลังภาครัฐมีแผนส่งเสริมการผลิต EV ให้มากถึง 30% ของการผลิตรถยนต์ทั้งหมดภายในปี 2030
รายงานตัวเลขเศรษฐกิจ
วันอังคาร ตัวเลขดัชนี PPI ของสหรัฐฯ เดือน พ.ย. คาด +0.6% MoM และ +9.1% YoY และตัวเลขดัชนี Core PPI ของสหรัฐฯ เดือน พ.ย. คาด +0.4% MoM และ +7.2% YoY
วันพุธ ติดตาม ตัวเลข Industrial production ของจีนเดือน พ.ย. คาด +3.8% YoY ตัวเลข Retail sales ของจีนเดือน พ.ย. คาด +4.9% YoY ตัวเลข Fixed asset investment ของจีน YTD ถึงเดือน พ.ย. คาด +5.3% YoY ตัวเลขดัชนี CPI และ Core CPI ของอังกฤษเดือน พ.ย. คาด +4.7% YoY และ +3.8% YoY ตามลำดับ ตัวเลข Retail sales ของสหรัฐฯ เดือน พ.ย. คาด +1% MoM และ +15.9% YoY ตัวเลข Business inventories ของสหรัฐฯ เดือน ต.ค. คาด +0.9% MoM ปริมาณสต๊อกน้ำมันดิบสหรัฐฯ รายสัปดาห์ และการประชุม FOMC ของสหรัฐฯ คาดเฟดจะมีการปรับแผน QE tapering และ Dot plot
วันพฤหัสฯ ติดตาม ตัวเลขส่งออกของญี่ปุ่นเดือน พ.ย. คาด +21.2% YoY ดัชนี Markit Manufacturing PMI Flash ของเยอรมัน เดือน ธ.ค. คาด 57 จุด (ทรงตัว MoM) ดัชนี Markit Manufacturing PMI Flash ของยูโรโซน เดือน ธ.ค. คาด 57.7 จุด (-1.2% MoM) การประชุม BOE คาดคงดอกเบี้ยนโยบายที่ 0.1% การประชุม ECB คาดคงดอกเบี้ยนโยบาย Deposit Facility rate ที่ -0.5% ตัวเลข Housing starts ของสหรัฐฯ เดือน พ.ย. คาด +2.6% MoM เป็น 1.56 ล้านยูนิต ตัวเลข Industrial production ของสหรัฐฯ เดือน พ.ย. คาด +5% YoY ตัวเลขการขอรับสวัสดิการว่างงานของสหรัฐฯรายสัปดาห์คาด +2.15 แสนคน และดัชนี Markit Manufacturing PMI Flash ของสหรัฐฯ เดือน ธ.ค. คาด 58.5 จุด และดัชนี Markit Service PMI Flash ของสหรัฐฯ เดือน ธ.ค. คาด 58.2 จุด
วันศุกร์ ติดตาม การประชุม BOJ คาดคงดอกเบี้ยนโยบายที่ -0.1% ตัวเลข Retail sales ของอังกฤษเดือน พ.ย. คาด +1.5% MoM ดัชนี Info business climate ของเยอรมันเดือน ธ.ค. คาด 95.4 จุด (-1.1% MoM) ตัวเลขดัชนี CPI ของยูโรโซน เดือน พ.ย. คาด +0.5% MoM และ +4.9% YoY